ഒളിന്പിക്സില് ഇസ്റാഈല് താരത്തെ ബഹിഷ്കരിച്ചു അല്ജീരിയന് ജുഡോ താരത്തിന് പത്ത് വര്ഷം വിലക്ക് യോര്ക്ക് ടോക്യോ ഒളിന്പിക്സില് ഇസ്റാഈല് താരത്തോട് മത്സരിക്കുന്നതില് നിന്ന് പിന്മാറിയ അല്ജീരിയന് ജുഡോ താരം ഫെത്തി നൂറിനും കോച്ചിനും പത്ത് വര്ഷത്തെ വിലക്ക്. അന്താരാഷ്ട്ര ജുഡോ ഫെഡറേഷന് ഐ ജെ എഫ് ആണ് വിലക്ക് ഏര്പ്പെടുത്തിയത്. ഫലസ്തീന് ജനതയോടുള്ള ഐക്യദാര്ഢ്യം പ്രഖ്യാപിച്ചാണ് ഇസ്റാഈല് താരത്തെ അദ്ദേഹം ബഹിഷ്കരിച്ചത്. മൂന്ന് തവണ ആഫ്രിക്കന് ചാമ്ബ്യനായിട്ടുള്ള താരമാണ് ഫെത്തി നൂറിന്. 73 കിലോ വിഭാഗം ജുഡോയില് സുഡാന് താരത്തെ തോല്പ്പിച്ച ഫെത്തിക്ക്, അടുത്ത റൗണ്ടിലെ എതിരാളി ഇസ്റാഈലിന്റെ തോഹര് ബുത്ബുല് ആയിരുന്നു. എന്നാല്, ഫലസ്തീന് ജനതയോടുള്ള ഇസ്റാഈല് അതിക്രമം കാരണം ബുത്ബുലുമായി മത്സരിക്കാനില്ലെന്ന് ഫെത്തി നിലപാട് അറിയിക്കുകയായിരുന്നു. ഇതേത്തുടര്ന്ന് ഫെത്തിയുടെയും കോച്ച് അമര് ബെനിഖ്ലെഫിന്റെയും അക്രഡിറ്റേഷന് അല്ജീരിയന് ഒളിന്പിക് കമ്മിറ്റി പിന്വലിക്കുകയും ഇരുവരെയും നാട്ടിലേക്ക് പറഞ്ഞയക്കുകയും ചെയ്തു. അന്ന് ഐ ജെ എഫ് ഇരുവരെയും സസ്പെന്ഡ് ചെയ്തിരുന്നു. ഇപ്പോള് 2031 ജൂലൈ 23 വരെ ഐ ജെ എഫ് പരിപാടികളില് നിന്നും പ്രവര്ത്തനങ്ങളില് നിന്നും ഇരുവരെയും വിലക്കുകയും ചെയ്തു. അതേസമയം, ഇരുവര്ക്കും കായിക ആര്ബിട്രേഷന് കോടതിയില് അപ്പീല് പോകാം. ഫെത്തി നൂറിന് നേരത്തേയും ഇസ്റാഈല് താരവുമായുള്ള മത്സരം ഉപേക്ഷിച്ചിരുന്നു. ഇതുകാരണം 2019ലെ ടോക്യോ ലോക ചാന്പ്യന്ഷിപ്പില് നിന്ന് പുറത്തായിരുന്നു. റഷ്യയിലെ പെം സര്വകലാശാലയില് വെടിവെപ്പ് എട്ട് പേര് കൊല്ലപ്പെട്ടു പാലാ ബിഷപ്പ് വിഷയത്തില് മാതൃകാ സമീപനം സ്വീകരിച്ച മുസ്ലിം നേതാക്കള്ക്ക് അഭിനന്ദന പ്രവാഹം കരച്ചില് നിര്ത്താത്തതിന് പിഞ്ചുകുഞ്ഞിനെ അമ്മ റിമോട്ട് കൊണ്ട് അടിച്ചുകൊന്നു ഇന്ത്യയില് വികസിപ്പിച്ച വാക്സീനെടുത്തവര്ക്ക് ബ്രിട്ടനില് ക്വാറന്റൈന് വംശീയമായ തീരുമാനമെന്ന് ജയ്റാം രമേഷ് രാജ്യത്ത് ഇലക്ട്രിക് ഹൈവേ നിര്മ്മിക്കുക എന്നതാണ് തന്റെ സ്വപ്നം: നിതിന് ഗഡ്കരി മോദിയുടെ ജന്മദിനത്തില് ബി ജെ പി ഇറക്കിയ ഭരണ നേട്ട വീഡിയോയിലെ ആ ദൃശ്യം ഇന്ത്യയിലേത് തന്നെയോ?